**11.§**

**Par Ogres novada teritorijas plānojuma galīgās redakcijas apstiprināšanu**

(U.Apinis)

Iepazīstoties ar izstrādāto Ogres novada teritorijas plānojuma redakciju un tā vides pārskatu, kā arī plānojuma redakcijas sabiedriskās apspriešanas materiāliem un valsts un pašvaldību institūciju atzinumiem un, pamatojoties uz Ministru kabineta 2009.gada 6. oktobra noteikumu Nr.1148 “Vietējās pašvaldības teritorijas plānošanas noteikumi” 42.1. apakšpunktu un 45. punktu,

**atklāti balsojot: PAR –** 14 balsis (E.Bartkevičs, V.Gaile, R.Javoišs, S.Kirhnere, Dz.Mozule, V.Paškovičs, J.Petrovičs, V.Pūķe, M.Siliņš, L.Sokolova, L.Strelkova, D.Širovs, I.Vecziediņa, L.Zadvinska), **PRET** – nav, **ATTURAS** – nav,

Ogres novada dome **NOLEMJ:**

1. Apstiprināt sagatavoto Ogres novada teritorijas plānojuma redakciju kā galīgo redakciju (elektroniskā pielikumā Ogres novada teritorijas plānojuma materiāli sk. [ogresnovads.lv](http://www.ogresnovads.lv/lat/pasvaldiba/publiska_apspriesana/?page=0&doc=6981))
2. Uzdot Ogres novada pašvaldības Ogres būvvaldes teritorijas plānotājam Uldim Apinim iesniegt plānojuma galīgo redakciju Rīgas plānošanas reģionam atzinuma saņemšanai.
3. Publicēt paziņojumu laikrakstā „Ogrēnietis” un elektroniski informēt valsts un pašvaldību institūcijas par iespēju iepazīties ar apstiprināto plānojuma galīgo redakciju Ogres novada pašvaldības mājas lapā internetā līdz š.g. 20. jūnijam.
4. Kontroli par lēmuma izpildi uzdot Ogres novada domes izpilddirektoram Pēterim Špakovskim.